Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 358/13/5505	Liptovský Mikuláš, 10.10.2013
EEČ : 2-39-429-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Spojená škola, Uica J. Rumana 6, XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou ORP-254/OVK-LM-2013.
dňa 01. 06. 2013 okolo 19,30 hod. v XXXXX klopal a zvonil na dvere prenajatého bytu  XXXXX, ktorá mu uviedla, že mu neotvorí a následne najmenej trikrát vrazil svojím telom do uzamknutých dverí bytu, ktoré rozštiepil v oblasti zámku, vošiel dnu do bytu a XXXXX viackrát udrel päsťou pravej ruky do zadnej časti hlavy, čím jej spôsobil opuchy v zadnej časti hlavy za ľavým uchom, ktoré zranenia ju neobmedzovali v obvyklom spôsobe života.

Odôvodnenie: 

Uznesením vyšetrovateľa Okresného riaditeľstva PZ, odboru kriminálnej polície XXXXX sp. zn. ORP-254/OVK-LM-2013 z 25. 06. 2013 bolo  XXXXX vznesené obvinenie za prečin porušovania domovej slobody podľa § 194 ods. 1, ods. 2 písm. b)  Trestného zákona, ktorého sa obvinený dopustil spôsobom popísaným vo výrokovej časti predmetného uznesenia.
Preskúmaním príslušného spisového materiálu som zistil, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený XXXXX a poškodená XXXXX uzavreli pred mediačným a probačným úradníkom na Okresnom súde v XXXXX dňa 25.09.2013 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a poškodená prehlásila, že  obvinený jej nespôsobil trestným činom žiadnu škodu.
Dňa  03, 10. 2013 obvinený  XXXXX zložil do pokladne Okresnej prokuratúry XXXXX  peňažnú sumu vo výške 100,-  €,  ktorú vo výške 50,- € určil  na peňažnú  pomoc obetiam trestnej činnosti a 50,- € v prospech Spojenej školy, XXXXX, XXXXX.
Táto suma je primeraná závažnosti spáchaného trestného činu. 
Obvinený a poškodená s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru, akou bol trestným  činom  dotknutý verejný záujem,  na osobu  obvineného (doposiaľ nebol súdne trestaný)a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol tak, ako je uvedené vo výrokovej časti tohto uznesenia

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor